Մենք՝ Հայաստանյայց Եկեղեցու զավակներս, հացի և գինու մեջ հավատով տեսնում և զգում ենք մեր Փրկիչ Աստծուն՝ ոչ միայն նրա հոգևոր ներկայությունը, այլ նաև՝ տեսանելի և զգալի ներկայությունը։ Դրանք Հիսուսի մահվան և մեծ սիրո զոհողության կենդանի վկաներն են մեզ համար։ Սրանից ավելի մեծ սեր ոչ ոք չի ունեցել (Հովհաննես ԺԵ 13)։ Միևնույն ժամանակ այն մեզ պիտի հուշի, որ Աստծո Որդին մարմնացավ, մեզ նման մարդ եղավ, որպեսզի մեր մեղքերը քավի՝ Հաղորդությամբ, անշուշտ, որ մեզ ներկայացնում է հացի և գինու ձևով։